36 
Dette er den mest udførlige Omtale af disse Organer, som jeg 
har truffet; de ere kendte af en Mængde deskriptive Forfattere, 
saaledes f. Ex. allerede af den gamle Jacquiii^), men af de Bota¬ 
nikere , som i den senere Tid efter Videnskabens nyere Methoder 
have undersøgt nektarsecernerende Organer, er der ikke skænket 
dem nogen Opmærksomhed. Jeg har derfor fundet Anledning til 
at underkaste dem en nøjere Undersøgelse, om hvilken jeg imid¬ 
lertid straks maa bemærke, at den kun har været rettet paa de 
histologiske og organogenetiske Momenter; de kemiske og fysio¬ 
logiske maa jeg overlade til Andre. 
Materialet til Bearbejdelsen skylder jeg for en væsenlig Del 
Hr. Kaptain, Baron Eggers, som fra det danske Vestindien, hvis 
Flora han med et saa smukt Kesultat har studeret, velvilligst har 
sendt mig vedkommende, i Spiritus opbevarede Planter, indsamlede 
paa St. Thomas, til Afbenyttelse. Den botaniske Have her i 
København har ogsaa leveret noget af Materialet. Jeg benytter 
Lejligheden til at aflægge det botaniske Laboratorium, hvor disse 
Undersøgelser ere bievne udførte, og dets Leder, Hr. Dr. Warming, 
min Tak for den Forekommenhed, hvormed Plads og Instrumenter 
ere bievne mig indrømmede. 
Capparis (Cynophalla) cynophallophora er en Busk med 
temmelig forskellig formede, spredte, fjerribbede, kortstilkede Blade, 
ordnede efter en Divergensvinkel paa 180°, altsaa toradede; de ere 
forsynede med smaa Akselblade og have ofte en vis Lighed med 
smalle Pileblade. I Akslen af hvert Blad (paa den vegetative Del 
af Planten) sér man meget tydelig en lille, gul, sfærisk Kirtel 
(Xyl. Fig. A, B, C, D; n), som efter Eggers’s Angivelser “) kun i 
Perioden førend Plantens Blomstring udskiller sin vandklare Sukker¬ 
saft. At dette Nektarium derfor, som Delpino har søgt at vise for 
andre Planters Vedkommende, skulde tjene til at afholde visse In¬ 
sekter fra Blomsterne, synes mig mindre rimeligt; hvad deres 
’) Stirpes americanae. 
Vidsk. Medd. 1876, Pag. 99. 
